Los Mitos

Los Mitos, Euskal Herriko pop musika talde bat izan zen. Bilbon sortu ziren, 1965ean, Uribarri auzoan, eta 1975 arte aktiboak ibili ziren. Uribarri auzokoak ziren. Ondoren, bigarren garai bat izan zuten, 2009tik 2011 arte. Hasiera batean Los Famélicos izena erabili zuten. Garaiko musika komertzialean arrakasta batzuk lortu zituzten Espainia mailan. Gaztelaniaz abesten zuten.  Orokorrean, musika erraza eta pretensiorik gabekoak ziren, garaiko pop estiloan..

 Lehen garaia (1966-1970) 
Los Mitos, Espainiako lehen pop taldeetako bat. Taldearen ibilbidea laburra izan zen, baina 60ko hamarkadaren amaierako eta 70eko hamarkadaren hasierako pop musikan haien arrastoa utzi zuten. Hasierako kideak hauek izan ziren: Jose Antonio Santiesteban ahots bakarlari gisa, Carlos Zubiaga gitarra erritmikoan eta teklatuetan, Jose Ignacio Millan punteoko gitarran, Francisco Garcia baterian eta Oscar Matias Sorozabal baxuan. Jauzia egin zuten Bilbotik, euren jaioterritik, eta euren ospea estatu espainiar osoan zehar zabaldu zen, baita  Latinoamerikan ere. 1966an hasi ziren eta 1968tik aurrera Fórmula V, Los Brincos eta Los Bravosen arteko lehia biziberritu zuten. 

"Los Famélicos" izenarekin hasi ziren beren musika ibilbidea 1966an, eta garai gogorren eta izen aldaketa baten ondoren, 1968ko apirilean aurkitu zuten arrakasta, Cuando vuelvas lehen singlearekin (1968ko abestia), urte horretako kantu handienetako batekin. Beste gai batzuk Cantemos así eta Este es mi llanto izan ziren; arrakastarik handiena 1969an izan zuen, Es muy fácil abestiarekin. "Me conformo" eta "Todos lo saben" 1969koak dira. 1970ean, "Suena una guitarra" eta "No sé por qué" grabatu zituzten. 1971n beste single bat grabatu zuten: "Me estás volviendo loco" eta "Lejos de ti".

 Bigarren garaia (1970-1973) 
1970ean eta 1973an hurrenez hurren Fernando Brosedek eta Federico Artigasek, Zaragozatik etorriak, Jose Antonio Santiesteban, ahots nagusia, eta Carlos Zubiaga, teklatu-jotzailea, ordezkatu zituzten. Santesteabanek, Tony Landa izenarekin, bakarkako ibilbideari ekin zion.

1982an eszenatokiak utzi zituzten.

 Itzulera (2008-2011) 
2008an, Carlos Zubiagak eta Producciones Serranok lagunduta, kontzertu sorta bat programatu zuten, tartean, Euskalduna Jauregian eta Arriaga Antzokian; bira horretan nahiko arrakasta lortu zuten. Beste emanaldiak Espainian eta Hispanoamerikan eman zituzten.

2011n Oscar Matia Sorozabal hil zen.

Azken taldean musikari hauek aritu ziren: José Ignacio Millán, Paco García, Fernando Brosed, Federico Artigas eta Iñaki Egaña. 

 Diskografia 
Guztiak disko txikiak izan ziren:https://www.ecured.cu/Los_Mitos_(agrupación_musical)

 "Cuando vuelvas" / "Coge mi mano". (Hispavox).1968
 "Cantemos así (Aleluya)" / "Este es mi llanto". (Hispavox).1968
 "Es muy fácil" / "Si te acuerdas de mi". (Hispavox).1969
 "Me conformo" / "Todos lo saben". (Hispavox).1969
 "Suena una guitarra" / "No sé por qué". (Hispavox).1970
 "Me estás volviendo loco" / "Lejos de ti". (Hispavox).1971
 "Mírame" / "Vive la vida". (Hispavox).1972
 "Ayúdame" / "Hola, como estas". (Hispavox).1972
 "La vida es una canción" / "Canta cariño canta". (Hispavox).1973
 "No merezco tu amor" / "Cuando vuelvas". (Hispavox).1974
 "Cherie, sha la la" / "Al caminar". (Hispavox).1974
 "Pussycat, c'est la vie" / "Tiempo de amar". (Hispavox).1975
 Erreferentziak 

 Ikus, gainera 

 Carlos Zubiaga

 Kanpo estekak 
 :"Es muy fácil" abestia Youtuben.

Kategoria:Bilboko musika taldeak
Kategoria:Euskal Herriko pop musika taldeak
Kategoria:1960ko hamarkadako musika taldeak
Kategoria:1970eko hamarkadako musika taldeak
Kategoria:1990eko hamarkadako musika taldeak